Translate the text from Welsh to English.



 
Mae heddiw’n ddiwrnod hynod bwysig yn hanes y pandemig COVID\-19\. Ar ôl i’r Asiantaeth Rheoleiddio Meddyginiaethau a Chynhyrchion Gofal Iechyd gymeradwyo brechlyn Pfizer BioNTech yr wythnos ddiwethaf, ar gyfer ei ddefnyddio yn y DU, mae GIG Cymru wedi symud yn gyflym o’r cam cynllunio i’r cam gweithredu, a heddiw bydd y gwaith o frechu pobl yn dechrau.


Mae’r misoedd o gynllunio trylwyr ar gyfer darparu brechiadau ar draws GIG Cymru, gan barhau i reoli’r pwysau digynsail sydd ar wasanaethau ar yr un pryd, wedi dwyn ffrwyth o’r diwedd. Rwy’n teimlo mor falch o’r hyn y mae GIG Cymru wedi ei gyflawni yn ystod y pandemig. Mae ymrwymiad diflino ein staff iechyd a gofal cymdeithasol ar draws y wlad yn ysbrydoliaeth i bawb, ac rwy’n diolch i bob un ohonynt o waelod calon.


Wrth inni fynd ati i frechu pobl, ac yn unol ag argymhellion y Cyd\-bwyllgor ar Imiwneiddio a Brechu, byddwn yn blaenoriaethu’r rheini sy’n 80 oed ac yn hŷn, a staff a phreswylwyr cartrefi gofal, a fydd yn cael eu brechu cyn gynted â phosibl, yn ogystal â’r rheini sy’n weithwyr rheng\-flaen yn y maes iechyd a gofal cymdeithasol.


Wrth gwrs, heddiw, ein gobaith yw ein bod yn cychwyn ar y daith tuag at ddiwedd y pandemig. Fodd bynnag, mae’n hollbwysig cofio bod y daith honno’n un hir, er bod goleuni i’w weld ar ddiwedd y twnnel. Ni fydd effeithiau’r brechlyn yn amlwg am rai misoedd, a bydd y pwysau anferth ar y GIG yn parhau drwy gydol y gaeaf. Mae’n hanfodol ein bod i gyd yn dal i chwarae ein rhan, gan ddilyn y rheolau er mwyn diogelu ein gilydd.


Heddiw, wrth inni dynnu at ddiwedd blwyddyn hynod heriol, mae lle inni fod yn optimistaidd – ac yn wir fe ddylem fod yn optimistaidd – er bod yn rhaid pwyllo a mesur yn ofalus wrth symud yn ein blaenau, gan fod y daith yn un hir ac anodd. Fel y byddaf yn ei wneud bob amser, byddaf yn sicrhau bod yr Aelodau’n cael yr wybodaeth ddiweddaraf wrth i’r rhaglen frechu gamu yn ei blaen.







Translation:


 
Today is a momentous day in the story of the COVID\-19 pandemic.  Following the approval last week by the Medicines and Healthcare Products Regulatory Agency of the Pfizer BioNTech vaccine for use in the UK, NHS Wales has moved swiftly from the planning to mobilisation phase and will begin vaccinating today.


The months of meticulous planning for vaccine deployment across the NHS in Wales, while continuing to manage unprecedented pressure on services, today comes to fruition.  I am incredibly proud of what the NHS in Wales has achieved during the course of the pandemic.  The unwavering commitment of health and social care staff across the country is truly inspiring and my deepest thanks goes to each and every one of them.


As the vaccine starts to be administered, and in line with the recommendations of the Joint Committee on Vaccination and Immunisation, prioritisation will be given to those aged 80 and over, care home staff and residents as soon as possible and those working on the frontline within health and social care.


Of course, today marks just the very beginning of what we all hope will be the end of this pandemic.  But we must be under no illusion that, while there is now light at the end of the tunnel, the tunnel is a long one.  We will not see the impact of the vaccine for some months and the pressure on the NHS will continue during this winter.  It is still essential that we all continue to play our part and follow the rules to protect each other.


Today, as we near the end of a very challenging year, we can be optimistic – and we should be – but we must also be cautious; we have a long and difficult journey ahead still. I will, as always, continue to keep Members updated as the vaccine deployment programme progresses.